มีเหล็กดามตรงแก้มโหนกแก้มประสบอุบัติเหตุเมื่อ 3 ปีที่แล้ว อยากฉีดโบท็อกหน้าเรียวสามารถทำได้ไหม
สวัสดีค่ะ การมีเหล็กดามที่บริเวณแก้มและโหนกแก้มนั้น ส่วนใหญ่จะดามอยู่ที่ชั้นกระดูก ซึ่งอยู่ลึกลงไปกว่าชั้นกล้ามเนื้อ และไม่ได้มีผลใดๆหรือเป็นข้อห้ามต่อการฉีดโบท็อกซ์โดยโบท็อกซ์เป็นสารชนิดหนึ่งที่ทำให้กล้ามเนื้อทำงานไม่ได้หรืออัมพาตไปชั่วคราว แพทย์จะฉีดยาดังกล่าวลงไปให้ออกฤทธิ์ที่ชั้นกล้ามเนื้อ โดยควรทำโดยแพทย์ผู้เชี่ยวชาญเพื่อป้องกันอันตรายที่จะเกิดขึ้นเช่นกล้ามเนื้ออัมพาตหรือรูปหน้าผิดรูป เป็นต้น ควรคุยกับแพทย์ที่ดูแลโดยตรงถึงประโยชน์และผลข้างเคียงของการฉีดโบท็อกซ์อีกครั้ง